Årsplan for Brumund barnehage



# 2016/2017

# Velkommen til barnehageåret 2016/2017

Vi ønsker nye og ”gamle” barn og foreldre velkommen til nytt barnehageår. Håper dere har hatt en fin sommer, selv om det helt store ”ferieværet” uteble. Her i barnehagen har vi kommet godt i gang, med mange fine stunder sammen med barna deres.

Vi har i år ett nytt barn som skal finne seg til rette, samt at det alltid tar litt tid før gruppa ”setter” seg. Slik er det alltid når noen slutter og nye begynner. Barn som kanskje ikke har lekt så mye sammen før, finner hverandre på nye måter. Høsten vil bli preget av tilvenning og oppstart av gode trygge rutiner.

Vi jobber videre med hovedtema UTELIV. Dette var svært populært i fjor, og vi har masse ugjort. Vi skal i høst være med på FORUT sin barneaksjon: Gode venner i Nepal.

Vi får besøk av kulturskolen på våren, med tilbudet danseforskole for de største.

Personalet dette barnehageåret er hovedsakelig det samme som forrige år. Men, Ingeborg slutter og Marthe begynner.

Ellers er vi svært fornøyd med den nye huskeplassen. Det ble plasseringsmessig mye bedre, og ikke minst rensligere. En ny huske var etterlengtet. Dette lot seg gjøre etter **fantastisk** innsats fra dere foreldre☺ Mens de fleste hadde ferie var en iherdig dugnadsgjeng på plass og jobbet utallige timer. Det ble supert!

Minner dere om å følge med på hjemmesiden vår, for info og bilder.

Vil som før understreke at vi er avhengige av tilbakemeldinger fra dere på godt og vondt. Er det ting dere er misfornøyde med, si ifra til oss på et tidlig tidspunkt. Det meste lar seg løse. Bank gjerne på døra mi, eller ta en telefon.

Med ønske om et godt samarbeid i året som kommer.

Mvh

Karin Green (daglig leder)

******

***Barnehagesangen****Melodi: Vi er apekatter små*

Vi er barnehagegjengen fra Brumund vi  
og her er det så godt å være.  
For her synger vi og leker hele dagen lang  
og bare hør på alt som vi kan lære:  
Om dyrene i skogen og fiskene i vannet  
og syns vi det er kjedelig så gjør vi noe annet.  
Vi er barnehagegjengen fra Brumund vi  
og her har vi det så bra – JA!

C:\Users\Brumund Barnehage\AppData\Local\Microsoft\Windows\Temporary Internet Files\Content.IE5\WZQ9D51R\MC900343395[1].wmf

# Innholdsfortegnelse:

# Velkommen til barnehageåret 2016/2017

# Barnehagesangen

# Innholdsfortegnelse:

# Tur vinter veiDette er Brumund barnehage!

# Tema: Uteliv

# Forut: barneaksjon

# Datoer verdt å huske

# Aktiviteter gjennom året

# Praktiske opplysninger

# Barnehagens pedagogisk plattform

# Fagområdene i rammeplanen

# Barna i Brumund barnehage

# Vi som jobber i barnehagen

# Dette er Brumund barnehage!

”Brumund barnehage, hei, hei, hei.

Ingen barnehage er som deg”!

Barnehagen åpnet i august 2004, etter at foreldre og andre i bygda hadde planlagt og gjennomført bygging på dugnad - en utrolig prestasjon! Resultatet ble et lyst og funksjonelt bygg med god plass både inne og ute. Her har vi blant annet romslig allrom med peis, tre grupperom samt en stor sal vi får låne av bedehuset.

Barnehagen har blitt bygdas midtpunkt. Her feires 17. mai og barnehagen leies ut til dåp, konfirmasjon og lag. Etter at Brumund ble en del av Hempa, Fagerlund og Kirkekretsen skolekrets har barnehagen blitt bygdas identitet. Barna og foreldrene som velger å gå her skaper et eget samhold og en tilhørighet. Vi kommer fra Brumund!

Brumund barnehage er foreldreeid og består av én stor avdeling med 26

plasser og 6 ansatte. Her er det ca. 20 barn i alderen 0-6 år.

Vi er spesielt opptatt av naturen og fysisk aktivitet. Vi er mye ute, både i barnehagen og på turer i området rundt. Alle årstider kan nytes ute! Dyr, planter og ulike fenomener i naturen utforskes nøye av barna. Vi voksne forsøker å forske sammen med dem.

Vi har to gapahuker vi besøker jevnlig. En i nærheten, og en et stykke unna. Vi har bålsted på utelekeplassen vår.

# C:\Users\andre_000\AppData\Local\Microsoft\Windows\INetCache\IE\SH1R9QEL\trees-35828_640[1].pngÅrets hovedtema:

**UTELIV**

Ifølge Rammeplanen (2011) skal barna i barnehagen få erfaringer med friluftsliv og uteliv til ulike årstider. Dette er noe vi kommer til å jobbe mye med, slik at hverdagen vil bli preget av mye tid ute, både innenfor- og utenfor gjerdet. Vi har gjennom barnehageåret 2015-2016, hvor friluftsliv var tema, sett en stor utvikling i barnas glede av å være ute i naturen og synes det er naturlig å fortsette med dette. Barna er engasjerte og ivrige etter å gå på tur, og har gjort seg mange erfaringer med å være ute i all slags vær, til alle årstider. Barna har blitt godt kjent med de faste stedene vi har besøkt, som for eksempel «Tuva». Vi utforsker også andre steder i nærområdet.

Gjennom året vil barna oppleve de forskjellige årstidene ute, og de uendelige mange aktivitetene som finnes. I høst vil vi være mye ute på tur i nærområdet: se på insekter, bær, blader, trær, former og farger ute i naturen. Vi vil også ta med oss naturen inn, til matlaging og forming. Vi har fuglekasser i nærområdet til barnehagen som vi var så heldige å få både egg og fugleunger i våren 2016. Å følge med på fuglenes liv i fuglekasse og fuglekarnapp som vi har utenfor vinduet er veldig spennende og lærerikt. Hvilken fugl ser vi? Hva slags mat liker den? Her skjer det mye undring blant barna. I vinter vil utetiden være preget av mye skileik og ellers aktiviteter med snø og is. Barna er utrolig ivrige på ski, og vi vil gå på både korte og lengre skiturer. Til våren vil vi se på blomster og planter, liv i vann og bekker, og fugler i nærmiljøet. Vi håper på egg i kassa vår i år også! Gjennom hele året vil vi se på spor og sportegn av både dyr og fugler. Og vi gleder oss til enda et år med spennende aktiviteter!

Hver måned vil foreldrene få et skriv om hva vil skal drive med ute, sammen med månedsplan og månedsbrev. På denne måten kan dere hjemme, sammen med barna forberede dere på hva vi hovedsakelig skal drive med.

Hvorfor skal barna være ute i naturen?

Når barna får leke utendørs finner de ofte en større ro enn når de leker inne. Barn som er urolige inne, vil ofte finne seg bedre til rette ute og leke på en helt annen måte enn inne. Ute finnes ingen vegger, og dette gir barna større rom å utfolde seg på. Barna får oppleve et uteliv i frisk luft med mange ulike aktiviteter i ulendt terreng. Uteleken er preget av grovmotoriske bevegelser, noe som gjør at barna bruker større deler av kroppen enn ved innelek. Dette er med på å styrke barns koordinative egenskaper, og bidra til å utvikle en sterk og utholdende kropp. Finmotorikken blir også satt på prøve når vi leker ute. det er mye spennende små ting på bakken som må plukkes opp å studeres nøye. Det er også mye motorisk trening i det å kle på seg. Armen må inn i riktig hull i jakka osv. Vi er opptatt av at barna skal lære å kle på seg selvstendig, og vite hva slags klær vi bør ha hvis det er kaldt, varmt eller vått.

Naturopplevelsen har den egenverdien at den ikke trenger å ha et mål. Opplevelsen ved å være ute er målet i seg selv! På den andre siden kan naturopplevelsen også bidra til lek og kreativ utfoldelse gjennom de ulike fagområdene, og til å vise respekt for natur og miljø. Barna vil gjennom å oppleve naturen, få et egnet forhold til ulike steder, arter av planter og dyr. Når barna etter hvert får kunnskaper om natur og miljø vil de føle at de er en del av naturen, og skape seg et eget forhold til den.

Siden vi bruker mye av tiden i barnehagen ute, vil det pedagogiske opplegget bli tilrettelagt og tilpasset deretter. Utetiden blir fylt med aktiviteter i tråd med rammeplanen hvor vi ønsker å bruke naturen som en arena for utvikling av kropp, bevegelse og helse, utfoldelse i kunst og kreativitet, tilegning av kunnskap om nærmiljø, etiske verdier i forhold til naturen, filosofi, rom, form og utvikling av omsorg og vennskap.

Ut på tur, aldri sur!

Å gå på tur oppfattes som en norsk tradisjon, og gjøres i de fleste barnehagene. Med årstidsskiftninger og forandringer i vind og vær blir enhver tur en ny opplevelse, selv om vi går på kjente stier til faste områder. Med både korte og lengre turer vil barna oppleve ulike terreng og «lekeplasser» de vil ha stor glede av. Vi vil bruke gapahuken «Tuva» mye, som ligger ved et skogsområde et lite stykke unna barnehagen. På tur er det åpent for mange ulike aktiviteter, lek og avslapping ved bålplassen.

Barna vil også få erfaring med å lage mat på bål, både enkle og mer avanserte retter. Maten smaker ekstra godt på tur, og vi ser at barna er særlig flinke til å smake på «ukjente» råvarer når de blir tilberedt på bål. Siden barnegruppen er preget av store aldersforskjeller vil vi tilpasse turene etter aldersgrupper. Vi fortsetter med utegrupper alene for 1- og 2 åringene og for 3, 4, og 5-åringene. Følg med på planen når ditt barn har utedag! Når vi deler opp barnegruppa på denne måten får hvert enkelt barn mer ut av det å være på tur. Når det lar seg gjøre vil også bare en liten gruppe av gangen reise på tur, slik at vi kan fokusere på enkelte emner eller aktiviteter som er vanskelig å få til i større grupper. Turdagene vil i stor grad bli påvirket av variasjon, til glede for både store og små.

Hvis man skal ha en opplevelse av natur, må man lære seg å observere og legge merke til det som finnes, og stille spørsmål ved hvorfor ting er som det er. De voksne på tur er med på å trigge denne nysgjerrigheten, og er en støttespiller i barnas undringer. En annen ting som har vært viktig for oss når vi går på tur er å vise respekt for naturen og alt som lever i den. Vi viser barna maurtuer og forklarer hvorfor vi ikke kan ødelegge dem. Vi er opptatt av sporløs ferdsel og viser hvor viktig det er å slukke bålet helt før vi går hjem.

Gapahuken vår «Tuva»

Vi er veldig stolte og glade i uteplassen vår Tuva. Vi har en flott utedo der også som ble bygd på dugnad, som er veldig kjekk å ha når vi skal være der oppe en stund. Tuva har blitt vårt faste turmål og er en gapahuk som barnehagen eier. Hit går vi på tur hele året, og barna får oppleve stedet i alle de ulike årstidene. Vi er opptatt av å vise endringene i naturen gjennom året, noe som er fint å gjøre på et fast sted, slik at det er lettere å legge merke til både små og store endringer i klima og miljø. Dette er en av de store grunnene til at vi har valgt å ha et fast sted å gå til. Tuva har blitt et sted som barna nå kjenner godt, og de skaper seg et forhold til området. Barna har nå et sted som er “deres” hvor de følger seg trygge, og hvor de viser gjensynsglede hver gang vi kommer. De kjenner igjen trærne de lekte med sist, blåbæra de fant akkurat der, eller husker hvor gøy det var å ligge å kikke på vannet som renner under veien i bekken. Her finnes det både bålplass, bekk, trær, stubber, blåbærtuer, myr, stier, skog og mye mer! På sommeren beiter kuene og sauene her og på vinteren har vi en fôringsplass til fuglene. På tur opp til gapahuken kan vi oppdage både maurtuer, utallige spor, rumpetroll, rare pinner, høre mange forskjellige fuglelåter, se hester og til og med elg! Vi har blitt gode på å lage mat på bål, og barna er alltid nysgjerrige på hva vi har med i sekken. Enten det er kyllingwok, fiskeburger, havregrøt, sveler eller popcorn spiser barna utrolig godt på tur, og det er ingen tvil om at maten smaker best ute! Den nye utegrillen vi fikk av vårens ugleklubb er suveren. Nå blir det enda mer gøy å lage mat☺ Vi kan virkelig se hvordan barna koser seg både i lek og under måltider. Her finnes ingen leker eller lekeapparater, barna bruker det de finner i naturen og kjeder seg aldri! Når barna leker på denne måten kommer kreativiteten i barnet frem, og det er aldri noen som spør etter leker på tur. Til forskning har vi med oss små glass vi kan samle kryp i, forstørrelsesglass, fuglebok med lyder, sportegnbok og spikkekniver. Av og til er det også lagt opp til samlingsstund med høytlesning, innsamling av naturmaterialer, eller andre oppgaver.

Vi gleder oss til et år ute i naturen, og til dager fylt med barnelatter og fuglekvitter, nysgjerrighet og undringer, bålkos og matopplevelser ☺

**FORUTs barneaksjon: **

Denne høsten har vi meldt oss på FORUT`s barneaksjon som heter: ”Gode venner i Nepal”. Barneaksjonen er et pedagogisk

opplegg for barnehager og barneskoler, der barn i Norge lærer om barn i andre land. Hvert år deltar nesten hundre tusen barn i FORUT`s barneaksjon.. Det handler om vennskap og solidaritet, og barneaksjonene skaper engasjement og entusiasme i barnehager og skoler. Målet er å skape nysgjerrighet, toleranse og forståelse gjennom å følge livet til barn som materielt sett har mye mindre enn norske barn, men som likevel har mye til felles.

I år er barneaksjonen for tredje året i Nepal. Her besøker vi to gutter, Nishal og Biswas, som bor sammen med familiene sine på to små gårder i grenda Makkaitar. I tillegg besøker vi et barnehjem hvor det bor rundt 50 jenter til enhver tid. Der møter vi ei jente som heter Puspa.

Gjennom lek, læring og refleksjon får barna et spennende og viktig møte med en større del av verden. Barna får lære om ulikhet og fattigdom, men også likhet og muligheten vi har for å gjøre verden bedre gjennom samarbeid.

Fra FORUT får vi bl.a cd, film, bakgrunnsstoff, bilder, aktiviteter, og praktiske tips til gjennomføring. I år er det Gaute Ormåsen som har vært med å lage musikken til barneaksjonen. Øystein (fra ”Øysteins tegneblyant”) har også vært med å lage noe av materialet.

I løpet av høsten skal vi ha en innsamlingsaksjon til inntekt for FORUT`s solidaritetsarbeid. Det kommer mer informasjon om dette etter hvert.



Datoer verdt å huske

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

***Planleggingsdager***

* 5. september, 4. november, 2. januar, 14. mars, 26. mai og en som bestemmes underveis

***Foreldremøter***

* Høst og vår

***Dugnader***

* Høst:
* Vår: mai

***Årsmøte:***

* Mars/april

***Høytid***

* Barnehagen holder stengt juleferien:   
  24. t.o.m. 31. desember
* Barnehagen holder stengt påskeferien:   
  10. april t.o.m. 17. april

***Sommer***

* Det blir sommerfest uka etter skoleslutt; uke 26
* Barnehagen har sommerstengt i uke 29 og 30.
* Innlevering av sommerferieavvikling for barna er 19. april

***Happenings!***

Vi ønsker å fortsette med noen tradisjoner og etablere noen nye også. Så derfor har vi laget en kort oversikt for dette barnehageåret.

|  |
| --- |
| SEPTEMBER: |
| KOSEDYRFEST: 27. SEPT |
| BRANNVERNUKE: UKE 38 |

|  |
| --- |
| OKTOBER/NOVEMBER: |
| FORUTBASAR |

|  |
| --- |
| DESEMBER: |
| LUCIA: 13 DES |
| NISSEFEST |
| JULEBORD |

|  |
| --- |
| FEBRUAR: |
| KARNEVAL |
| SAMEFOLKETS DAG 6. FEBRUAR |

|  |
| --- |
| MARS/APRIL: |
| SKI/AKEDAG |
| ÅRSMØTE |
| PÅSKEFROKOST |
| BARNEHAGEDAGEN |

|  |
| --- |
| JUNI: |
| SOMMERTUR |
| GRILLKVELD I GAPAHUKEN TUVA ( MAI/JUNI ) |
| OVERNATTING FOR 5 ÅRS KLUBBEN |
| SOMMERAVSLUTNING - uke 26 |

C:\Program Files\Microsoft Office\MEDIA\CAGCAT10\j0216516.wmf  C:\Users\Brumund Barnehage\AppData\Local\Microsoft\Windows\Temporary Internet Files\Content.IE5\WZQ9D51R\MC900018845[1].wmf C:\Users\Brumund Barnehage\AppData\Local\Microsoft\Windows\Temporary Internet Files\Content.IE5\EGYYVV4D\MC900432389[1].wmf

# Aktiviteter gjennom året

## Brannvernuke

Vi ønsker å fortsette med brannvernuke fordi det er viktig å vite hva vi skal gjøre hvis det brenner. Det er også mye å lære om brannvern. Det er lurt at de nye barna blir kjent med hva som skjer når alarmen går. Det er også lettere å øve flere ganger når det fortsatt er godt i været. Når vi evakuerer kan vi ikke bruke tid på påkledning; da er det rett ut med innesko, evt. uten sko

### Hva gjør vi?

* Vi bruker dukkene Eldar og Vanja
* Vi har brannøvelser med barna

C:\Users\Brumund Barnehage\AppData\Local\Microsoft\Windows\Temporary Internet Files\Content.IE5\NWSZ5TQZ\MC900290899[1].wmf

**Vinteraktiviteter**

Rammeplanen (2006) sier at barnehagen skal gi erfaringer med uteliv til ulike årstider og utvikle glede ved å bruke naturen til kroppslige utfordringer.

Barnehagen ligger flott til med skog, jordbruk og Brumundelva like ved. Om vinteren er det som regel godt med snø. Aking og skigåing er populære aktiviteter, som vi har lagt til rette for i barnehagen. Vi er heldige som har hatt vår egen skiløype kjørt opp på jordet og håper vi kan fortsette med det tilbudet. Ikke alle har det i barnehagen sin! Å gå på ski er god motorisk trening for barna, spesielt balanse og koordinasjon. Så send gjerne med ski i barnehagen, men akebrett, matter og romperacere har vi. Snowracere kan vi dessverre ikke tillate.

I løpet av vinteren vil vi ha en vinteraktivitetsdag med ake- og skileik. Når dette blir på vinteren må vi komme tilbake til. Vi må ha nok snø og snille kuldegrader.



**5-årsklubben -”Teddyklubben”**

For ungene som går det siste året i barnehagen, før skolestart, er det 5-årsklubb. Dette er en markering på at de er eldst og mange ser frem til å være med i denne klubben.

I 5-årsklubben legges det vekt på litt skoleforberedende temaer på ungenes premisser. De lager en egen bok hvor de samler det de lager og får en egen blyant. Vi bruker læreverket «trampoline» som inneholder skoleforberedende aktiviteter. Ungene er med og bestemmer hva de vil gjøre i klubben. Det legges vekt på at alle skal bli hørt og få komme med sine ønsker og tanker. Her er det mange gode samtaler og vi legger opp til litt refleksjon rundt ulike temaer og vi lærer masse av hverandre! De er også på ulike utflukter. På slutten av barnehageåret er det egen avslutningstur/overnatting for 5-årsklubbgjengen.

5-åringene har også egen garderobe. Det er stort den dagen de flytter dit! Med det øver de i enda større grad på å bli selvstendige i blant annet påkledning og de trener på å holde orden på plassen sin.

***C:\Users\Brumund Barnehage\AppData\Local\Microsoft\Windows\Temporary Internet Files\Content.IE5\LFEUEDUG\MC900287080[1].wmf***

**Formingsaktiviteter**

Vi skal ha barnesynet med oss i alle situasjoner og aktiviteter vi har i barnehagen. Når vi holder på med forming forsøker vi å la barna eksperimentere og være kreative. Målet er at de selv skal kunne skape noe. Maling, tegning og modellering er arbeidsmåter som utfordrer barnas kreativitet. Vi kan presentere nye spennende teknikker for barna, og det kan brukes mange forskjellige slags materialer; ulike pensler, papir, forskjellig maling, fargestifter, blyanter, tusjer, leire, naturmateriale osv. Barna får tid til å bli kjent med materialet litt etter litt. Først penselen – man må finne ut om den er myk eller stiv, lager den brede eller smale strøk. Så papiret – er det glatt, eller litt ruglete? Malinga settes fram til slutt – og da er vi i gang!

**C:\Users\Brumund Barnehage\AppData\Local\Microsoft\Windows\Temporary Internet Files\Content.IE5\OLIVRJJI\MC900290169[1].wmf**

**Ut på tur**

Når en av ungene får beskjed om at den skal på tur i dag lyser fjeset opp. Det stråler og forteller stolt til de andre at i dag skal de på tur. Både barn og foreldre verdsetter turdagene. Derfor blir det faste turgrupper dette barnehageåret hvor hvert barn får en turdag i uka. Hvem som skal i hvilke turgruppe bestemmes når vi ser hvordan barnegruppa blir etter at nye barn har begynt.

Ifølge Rammeplan for barnehagen (2006) skal barnehagen bidra til at barna opplever glede ved å ferdes i naturen og får grunnleggende innsikt i natur, miljøvern og samspillet i naturen. Det å ferdes ute i naturen er av stor betydning for utvikling av motoriske ferdigheter og kroppsbeherskelse. Men likeså viktig er det at vi drar *sammen!*

Vi har et stort nærmiljø med tettbebyggelse, gårder, jorder, skog, Brumundelva, bekker, små og store veier og skiløyper. Vi har to gapahuker vi bruker gjennom året. En ligger rett nedenfor barnehagen og den andre ligger litt lengre vest for barnehagen med bålplass. Med et par kjente turmål så ser vi lettere forandringer gjennom de ulike årstidene. På veien finner vi så mangt. For eksempel så teller vi maurtuer; er de ute nå eller inne i tua si, har noen vært på besøk og spist av maurtua, har maurtua blitt til et troll, er det greit å røre maurtua?

Vi ønsker å gi ungene positive opplevelser ute for at de skal bli glad i å være ute i naturen. Tur skal være lystbetont og de skal bli trygge på tur; både på korte og lengre turer. Barnehagen har egne sekker for de som kan bære selv og i den pakker ungen mat, drikke, ekstra votter, solkrem eller det som trengs for årstiden og turmålet.

C:\Users\Brumund Barnehage\AppData\Local\Microsoft\Windows\Temporary Internet Files\Content.IE5\LFEUEDUG\MC900215291[1].wmf

## Sang- og musikkstund

I vår barnehage har vi god erfaring med *sang- og musikkstunder*. Dette ønsker vi å fortsette med. Gjennom fagområdet *Kunst, kultur og kreativitet* i Rammeplan for barnehagen(2006) skal barnehagen gi barna opplevelser for å skape sin egen kulturelle identitet og personlige uttrykk.

Sang og musikk er en del av vår kultur. Barna skal få oppleve noe sammen, de skal få gjøre noe sammen og de skal få skape noe sammen; det bidrar til samhørighet. I felleskap skal vi stimulere sang- og musikkgleden.

Når vi skal ha *sang- og musikkstund* så deler vi gjerne barnegruppa i to, men noen ganger kan vi også samle hele barnegruppa. Det er fint å være en del av et felleskap, men også et mindre fellesskap. Vi deler dem da inn i ca 0-3 år og ca 3-5 år. Da har vi mulighet til å tilpasse opplegget.

Til våren har vi meldt oss på et av kulturskolens tilbud: *danseforskole*. Det er lek til musikk, hvor ungene får trent koordinasjon, balanse, samarbeid, rytmer med mer. Dette blir et tilbud for de store barna(4 – 5 år). Vi håper å bli inspirert av nye ideer og kunne overføre noe av det til våre *sang- og musikkstunder.*

### Mål

* Bli trygge
* Styrke selvtillit gjennom mestring
* Stimulere evnen til oppmerksomhet og konsentrasjon
* Stimulere evnen til samarbeid og toleranse
* Utvikle motorisk og kroppslig bevissthet
* Utvikle språk og begrepsforståelse
* Bevare og stimulere musikkgleden
* Stimulere kreative musikalske uttrykksmåter

### Innhold

* Sanger
* Rim og regler
* Aktivitetssanger
* Lytteleker
* Spille instrumenter
* Fortelling/dramatisering
* Sangleker



Lek

Lek er læring - læring er lek. De lærer å omgås andre, å få gode venner, å takle forskjellige situasjoner og reaksjoner fra andre, at vi må vente på tur, bearbeider inntrykk, de bruker og utvikler sin fantasi og kreativitet, de opplever glede, de lærer å takle frustrasjon og konflikter, de lærer om seg selv, og de utvikler forståelse for at én ting kan være noe annet enn det ser ut som; en vedkubbe kan være en baby.

Opplevelser gir næring til leken. ”Barnehagen skal legge fysisk og organisatorisk til rette for variert lek. Barnehagens innhold bør inspirere til fantasi, skaperglede og livsutfoldelse. Personalet må være tilgjengelige for barn ved å støtte, inspirere og opp­muntre barna i deres lek. Dette vil også danne grunnlag for å sikre at alle barn får gode erfaringer og en opplevelse av å mestre samspillet med andre barn i lek”(Rammeplan for Barnehagen, 2006, s.26).

## Leken er:

glede noe lystbetont **frivillig** ***på liksom***

C:\Users\Brumund Barnehage\AppData\Local\Microsoft\Windows\Temporary Internet Files\Content.IE5\NWSZ5TQZ\MC900232107[1].wmf

C:\Users\Brumund Barnehage\AppData\Local\Microsoft\Windows\Temporary Internet Files\Content.IE5\OLIVRJJI\MC900340706[1].wmf

## Høytider

I Rammeplan for barnehagen(2006) står det at barnhagen skal la barna få kjennskap til kristne høytider og tradisjoner.

Førjulstida er for mange familier ei travel tid. Vi ønsker at barnehagen skal være et fristed med minst mulig stress og mas. Vi vil fokusere på å skape en god stemning med lys, gode lukter og lyder. Vi har det ikke travelt! Vi vil bruke mye høytlesning, sang og musikk. Hver mandag vil vi ha adventstund. Vi pleier også reise på en gudstjeneste i Veldre kirke, med de største barna.

I påsken bruker vi tid på vanlige tradisjoner rundt påske. Vi ønsker å ha formingsaktiviteter med påskepreg. Etter hvert ordner vi i stand til påskefrokost som har blitt en tradisjon i barnehagen. Vi har også hatt besøk av noen fra kirken som har hatt en påskevandring med de største barna.

# Praktiske opplysninger

## Åpningstider:

Barnehagen er åpen kl 07.00-16.45 mandag – fredag.

|  |  |
| --- | --- |
| **07.00** | **Barnehagen åpner** |
| **Ca. 07.30** | **Frokost; serveres fram til kl 8.45** |
| **09.30** | **Tematid starter** |
| **Ca.11.00** | **Formiddagsmat med påfølgende legging. De som ikke sover går ut eller fortsetter med lek inne.** |
| **Ca. 14.30** | **Ettermiddagsmat – fruktmåltid** |
| **16.45** | **Barnehagen stenger. Alle må være hentet og ute av barnehagen til 16.45** |

## Dagsrytme:

Denne er ikke fast, men varierer noe fra dag til dag. Vi regner dessuten med at rytmen endres utover i året, særlig når det gjelder barnas sovetider.

## Kjernetid og frammøte

Vi har kjernetid mellom kl 09.30 og 14.00. I denne tida ønsker vi at alle barna er til stede i barnehagen. For at vi skal få god tid til temajobbing før formiddagsmaten er det viktig at alle er på plass til kl 09.30. Dersom dere blir forsinket eller ønsker å ta det med ro hjemme en morgen, er det selvsagt i orden. Gi oss beskjed, slik at vi slipper å vente på noen før vi setter i gang aktiviteter. En gang i blant er vi på tur lenge, og det er da fint å ha mulighet til å være borte til kl 14.00. Si derfor fra dersom dere vil hente før kl 14.00, så skal vi sørge for å være tilbake i tide. Ellers vil det sjelden være problematisk med henting før kjernetida slutter.

Hvis barnet tar fri eller ikke er i form til å være i barnehagen ber vi om at

dere gir oss beskjed om dette. Da slipper vi å vente unødvendig på noen.

Dersom barnet hentes av andre enn den/de som vanligvis henter vil også ha beskjed

om dette.

## Priser for opphold og mat:

|  |  |  |
| --- | --- | --- |
| **Dager** | **Opphold** | **Mat** |
| **5** | **2655,-** | **300,-** |
| **4** | **2432,-** | **240,-** |
| **3,5** | **2149,-** | **210,-** |
| **3** | **1861,-** | **180,-** |
| **2,5** | **1591,-** | **150,-** |
| **2** | **1355,-** | **120,-** |
| **Ekstradag** | **200,-** |  |
| **Søsken-moderasjon:** | **30% for første søsken; 50% for andre søsken** |  |
| **Andel** | **3000,- jf. vedtekter for barnehagen** |  |

## 

## Måltider:

Onsdag, torsdag og fredag er matdag i barnehagen. Barna trenger ikke ha med matpakke disse dagene. Vi har et varmt måltid pr uke på varierende ukedag. Mandag og tirsdag må barna ha med seg matpakke hjemmefra. Denne bruker vi til formiddagsmaten. Frokost, ettermiddagsmat, frukt, grønnsaker og drikke holder barnehagen hver dag.

## Matdager:

Matdagene har vi veldig god erfaring med i Brumund barnehage! Barna spiser godt og stemningen er god rundt bordene. Vi ser det som viktig å skape en god atmosfære rundt måltidet der vi fokuserer på at barna skal være mest mulig selvhjulpne.

### Hva lærer barna?

* Forberede måltid – hvor mange er vi? Er det plass til alle? Hvor mange kopper/tallerkener trenger vi? Være med å bake rundstykker/brød til smøremåltid. Vi har ordensmann som deltar i forberedelse av måltidet.
* Ta hensyn til hverandre
* Hjelpe hverandre – de store hjelper de som er mindre enn seg
* Sosial opplevelse – slik kan et måltid sammen med andre være!
* Bruke språket aktivt – begrepstrening, be om å sende osv.

## 

## Bursdagsfeiring i barnehagen

Vi markerer alle barnas bursdager i barnehagen. Dersom barnet har fri på *selve dagen* feires den enten like i forkant eller i etterkant. Det blir laget krone og vi har en bursdagssamling. Etter formiddagsmaten koser vi oss med noe godt.

***Bursdagsinvitasjoner skal holdes utenfor barnehagen, dersom ikke alle barna blir bedt.*** Det kan føles vondt for et barn når det ikke blir invitert.*” Du får ikke komme i bursdagen min”* er noe av det verste barn kan true

hverandre med. For barn har bursdager stor betydning, og det skal vi voksne også respektere.

  C:\Users\Brumund Barnehage\AppData\Local\Microsoft\Windows\Temporary Internet Files\Content.IE5\WZQ9D51R\MC900430233[1].wmf

## Klær:

Det er ønskelig at barna har innesko eller tøfler i barnehagen. Det hender at

det blir vått på gulvet, og dersom vi har sko på beina slipper vi å skifte sokker så ofte! Dessuten er det lett å skli og

falle på sokkelesten. En annen god

grunn til å bruke innesko er i tilfelle vi har brannøvelse. Da har vi ikke tid til å ta på sko før vi går ut. Vi snakker jevnlig med barna om dette.

Ha med minst ett ekstra skift med klær. Vi er ute i all slags vær, og det hender at noe blir bløtt så vi må skifte.

***Dersom noen har lånt klær, også yttertøy, må dette vaskes og returneres så fort som mulig.***

Regntøy og gummistøvler må alltid være med. Møkkete og bløte klær og sko skal tas med hjem til vask og tørk. Det skaper et renere og triveligere garderobemiljø! I den kalde årstiden trenger barna ull eller fleecebukse og genser til å ha under dressen. Ekstra skift med votter og sokker er også nødvendig. Bruk hals fremfor skjerf.

***Merk alt av klær, vannflaske, matboks og sko!!! ( merkepenn i vinduet i garderoben )***

***Merkelapper kan bestilles. Det ligger bestillingslister i ”kassetten” ute i grovgarderoben.***

### Orden i garderoben

Det er fint om alle av og til kan rydde litt i klær og andre ting som er på barnets plass i garderoben. Sjekk også hyllen for gjenglemt tøy.

## 

## Forslag til pakkeliste for barnehagesekken:

Barna bør være kledd slik at de kan delta i lek og aktiviteter så vel ute som inne. Kanskje vi kan tenke litt på ordtaket: *det finnes ikke dårlig vær, bare dårlige klær*. Her kommer en liten huskeliste over klær som bør være i barnehagen til enhver tid:

### Høst og vinter:

* Vindtett jakke og barnehagedress. Foret dress på vinteren. Viktig med **strikk** til å ha under skoen spesielt på vinteren.
* Regntøy. Husk ull og/eller fleece til å ha under når det er kjølig.
* Minst ett skift fra innerst til ytterst. Kan gjerne ligge i den blåe kassa i garderoben. Sjekk daglig om noe mangler.
* Ullsokker / raggsokker
* Støvler / ”cherrox” ved mildvær – viktig med gode sokker!
* Varme vintersko
* Flere par votter, vi anbefaler gummivotter når det er mildvær, gjerne med fingervotter som de kan bruke inni.
* Lue
* Hals eller tørkle
* Innesko

### Vår og sommer:

* Regntøy
* Godt med ekstra tøy
* Støvler, gjerne med ullsokker!
* Gode utesko når det er tørt.
* Vindtett jakke/dress
* Caps/solhatt
* Solkrem!
* Innesko

**Digitale verktøy:**

IPAD: Barnehagen har to ipader. Barna får prøve disse litt etter tur. Her er det spill, engelsk, matematikk, musikk og fotografering/bilder som er i fokus.

## C:\Users\Brumund Barnehage\AppData\Local\Microsoft\Windows\Temporary Internet Files\Content.IE5\T1G2YM2D\ipad-actualizaciones[1].jpg

## KAMERA:

Barna skal få prøve å ta sine egne bilder. Vi bruker kamera i hverdagen for å dokumentere alt vi gjør. Av og til vises disse bildene i den digitale fotorammen i garderoben.



## Private leker i barnehagen:

I samråd med foreldrene har vi bestemt at det ikke er lov med private leker i barnehagen. Det settes i stedet opp en bokdag en gang i måneden. Barna tar da med en bok hjemmefra som de viser frem og vi forteller fra.

## Sykdom:

Av hensyn til barnet selv og smittefaren overfor andre barn skal barnet holdes hjemme ved sykdom. For at barnet skal kunne være i barnehagen må det kunne delta i alle aktiviteter, både inne og ute. Dersom det oppstår sykdom i løpet av barnehagedagen ringer vi foreldrene. Barnet må da hentes så raskt som mulig. Det anbefales at barnet skal være feberfri en dag før det kommer tilbake i barnehagen. Se for øvrig lenken *”Sykdom og andre utfordringer hos barnehagebarn”* som er å finne på *Barnehageportalen* på *Ringsaker kommunes* hjemmeside: [www.ringsaker.kommune.no](http://www.ringsaker.kommune.no). Dette er et skriv utarbeidet av kommuneoverlegen i Ringsaker, og alle barnehagene i Ringsaker følger disse retningslinjene.

## Brannlister:

Vi har ei liste som henger ved kjøleskapet hvor vi voksne krysser av for hvert barn som kommer. Vi har til enhver tid god oversikt over barna som er i barnehagen, og denne lista vil være til hjelp for oss i en eventuell situasjon der vi må evakuere barnehagen.

***NB: Barn må ikke hentes uten at dere har vært i kontakt med personalet!***

## Forsikring:

Barna er ulykkesforsikret, og forsikringen gjelder i barnehagen, på turer med barnehagen, samt på vei til og fra barnehagen.

## Kommunikasjon:

Ansatte, foreldre og styrerepresentanter oppfordres til å føre en åpen dialog. Både ris og ros må komme fram til rett person. Dette er svært viktig, og vil være med og bidra til et fortsatt positivt bilde av barnehagen.

**Rutiner for overgang barnehage - skole:**

Vi samarbeider med skolene i nærmiljøet for å sikre en myk overgang til skolen. ( Hempa, Fagerlund og Kirkekretsen ) Vi vet mye om hva som forventes av barna som starter på første trinn, og vil bruke det siste barnehageåret til å forberede barna best mulig på hva som venter dem.

Barnehagen melder ifra til skolene om hvilke barn som går i deres barnehager innen nyttår. Skolene inviterer til gjensidig kunnskapsutveksling ( ikke om enkeltbarn ) i mars – april. På vårhalvåret fyller vi ut et skjema ” Hei, dette er meg” sammen med barnet. Barnehagen gjennomgår dette skjema på foreldresamtalen på våren, før det sendes til skolen.

Dersom det er behov for ekstra informasjon om barnet i overgangen mellom barnehage - skole blir det etter avtale arrangert samarbeidsmøter/overgangsmøter mellom foreldre, barnehage og skole.

## Informasjon:

Informasjon til foreldrene deles ut jevnlig på mail eller i papirform etter ønske. Det henges da opp på plassene i garderoben. Det er foreldrene sitt ansvar å holde seg oppdatert på den informasjonen som gis. I tillegg bruker vi hjemmesiden der alle foreldre har fått eget passord og kan gå inn og se på nyheter. En kortversjon av foreldreinfo legges ut der.

Dokumentasjonstavla i gangen er også viktig. Der henger vi opp bilder og skriver litt om hva vi holder på med:” i dag lappen”.

## Primærkontakter

Alle barn får hver sin primærkontakt ved oppstart av barnehageåret. Det er en person som møter barnet og foreldrene i tilvenningsperioden slik at oppstarten blir god. Målet er at barnet skal bli trygg, bli sett og bli en del av barnegruppa. Etter hvert blir det viktig å ha god kontakt med alle som jobber i barnehagen. De voksne skal se alle barn, men følge litt ekstra med på sine primærbarn. Så langt det er mulig så kan primærkontakten bli med/ha foreldresamtaler.

**Foreldrerådet:** består av foreldrene/foresatte til alle barna og skal fremme deres fellesinteresser og bidra til at samarbeidet mellom barnehagen og foreldregruppen skaper et godt barnehagemiljø. Leder velges av foreldrene på høstens foreldremøte.

**Samarbeidsutvalget:** er et rådgivende, kontaktskapende og samordnende organ. Samarbeidsutvalget består av foreldre/foresatte og ansatte i barnehagen, slik at hver gruppe er likt representert. Barnehagens eier kan delta etter eget ønske, men ikke med flere representanter enn hver av de andre gruppene. Barnehageeieren skal sørge for at saker av viktighet fremlegges foreldrerådet og samarbeidsutvalget.

**Foreldresamtaler:**

Vi vil holde en samtale i løpet av høsten og tilby en i vårhalvåret. Dersom noen ønsker foreldresamtale utover dette er det bare å gi beskjed til personalet.

## Foreldremøter:

Vi har foreldremøte to ganger i året. En relativt raskt etter oppstart på høsten og ett på våren. Der tar vi for oss viktige ting som har med barnehagehverdagen å gjøre og viser gjerne bilder av barna.

## Planleggingsdager:

Personalet har 6 dager i løpet av året, som vi bruker til kurs, pedagogisk planlegging og praktisk arbeid i barnehagen. Disse dagene er barnehagen stengt. Noen av dagene sammenfaller med skolens fridager. Vi har i år valgt å holde igjen én

planleggingsdag som vi ønsker å kunne benytte dersom det f.eks dukker opp et interessant kurs vi ønsker at alle skal delta på. Det vil bli gitt beskjed i god tid på forhånd.

Planleggingsdagene er på forskjellige ukedager slik at ”belastningen” skal bli noenlunde lik for alle.

## Personalmøter:

Vi har ikke mulighet til å gjennomføre møter for personalet på dagtid, og har derfor planlagte personalmøter jevnlig på kveldstid.

## Taushetsplikt:

Alle ansatte, vikarer, styrerepresentanter og studenter som jobber i barnehagen, er innom barnehagen eller behandler saker som har med barnehagen å gjøre må skrive under på taushetserklæring. Taushetsplikten gjelder også etter at vedkommende har avsluttet arbeidet i virksomheten (forvaltningsloven). Brudd på taushetsplikten kan medføre straff jf. straffeloven, og eventuelt erstatningsansvar. Alle som er involvert i barnehagen må bidra til at taushetsplikten overholdes.

C:\Users\Brumund Barnehage\AppData\Local\Microsoft\Windows\Temporary Internet Files\Content.IE5\EGYYVV4D\MC900230989[1].wmf

## Foreldrearrangement

Foreldrerådsleder har det overordnede ansvaret for at det blir delegert ansvar for arrangement i regi av foreldregruppa, og setter opp en arbeidsfordeling der alle foreldrene er representert. Da har alle mulighet til å bidra, samtidig som det er en fin anledning til å bli bedre kjent med andre foreldre i barnehagen. Antall arrangement og hvilke tema som velges varierer litt fra år til år. Vi har hatt blant annet: nissemasj, nabofest, ski/akedag, 17.mai, sommeravslutning og nytt i fjor: sommertur!

## C:\Users\Brumund Barnehage\AppData\Local\Microsoft\Windows\Temporary Internet Files\Content.IE5\LFEUEDUG\MM900178271[1].gif

## 17.mai i Brumund

Tradisjonen tro blir det 17.mai feiring for bygda i barnehagen i år også.. Siden skolen ble nedlagt har barnehagen blitt det nye samlingsstedet 17.mai. Vi i barnehagen ser frem til den store dagen og går i gang med forberedelser tidlig i mai. Vi tegner flagg og blomster, øver oss på å gå i 17.mai-tog, synger vårsanger og vi pynter litt i barnehagen til den store festen. Dette er et arrangement i regi av barnehageforeldre og andre folk fra bygda.

## 

## Sommerfest/ avslutning

Sommerfest for barn og foreldre, i samarbeid med personalet, markerer at det snart er slutt på dette barnehageåret, og at de største barna snart skal begynne på skolen. Dette pleier å være en trivelig kveld med godt oppmøte. Den legges til uka etter skoleavslutningen. ( uke 26 )



## Dugnad

I følge vedtektene er alle som har barn i barnehagen pliktet til å yte minimum 12 timer dugnad hvert barnehageår. Alle skal få mulighet til å bidra, men hvis man ikke møter opp må man betale en kompensasjon. For en 100 % plass vil kompensasjonen utgjøre én månedsbetaling.

Det blir satt opp dugnader høst og vår. Det er både sosialt og

morsomt, og vi gjør mye som kommer barna våre til gode. Informasjon kommer i forkant av dugnaden.

Etter dugnaden er det blitt tradisjon med en real dugnadsfest! Dette har blitt arrangert både høst og vår. Her blir også personalet invitert, og det er barnehagen som sponser maten☺ Det er noen i foreldregruppa som holder festen hjemme hos seg.

C:\Users\Brumund Barnehage\AppData\Local\Microsoft\Windows\Temporary Internet Files\Content.IE5\MNOVA0LO\MC900338432[1].wmf

# Barnehagens pedagogisk plattform

Vi har jobbet med å definere vårt pedagogiske grunnsyn, men dette er et arbeid vi aldri kommer til å bli helt ferdig med. Det er heller ikke målet. Det er viktig at vi hele tiden prøver å gjøre ting bedre ettersom vi lever i en verden i utvikling.

**Brumund barnehages barnesyn**

* Barn er store mennesker i små kropper.
* Barn er ulike, og ulikhet har stor verdi for individet og fellesskapet.
* Barn kan! Barn er intelligente og kompetente, fantasifulle og kreative. De kan bruke både hodet og kroppen, tankene og følelsene; samtidig.
* Barn er forskere; nysgjerrige, spontane og lekende.
* Barn har evne til å vise omsorg for andre.

Dette krever aktive voksne, som også kan trekke seg tilbake og la barnet få tid til å utforske på egenhånd.

Barnesynet og den voksnes holdninger og væremåte utgjør deler av vår pedagogiske plattform, vårt grunnsyn. Det er nettopp arbeidet med dette som skaper kvalitet i barnehagen vår, da det bidrar til å videreutvikle hver enkelt av personalets forståelse og bevissthet omkring arbeidet med barn. Vi lærer mye om hvordan barn er, men samtidig ser vi også hvor mye vi ikke forstår om barn. Vi forsøker å forstå stadig mer av barna, hva er de opptatt av, hvordan tenker de, hvordan lærer de, og hva må vår rolle som personale være ut fra dette?

Barna er framtida vår. Derfor er det viktig å ta hensyn til barns rettigheter, og lytte til dem helt fra begynnelsen. Vi vet at barn er i stand til å delta i en dialog helt fra de er nyfødt. Vi må regne med barna! Vi ser på barna som en ressurs, og forsøker å la dette komme tydelig fram i det daglige arbeidet. Barna begynner å bli vant til å kunne gi og få hjelp av hverandre. Vi ønsker også å dra barna enda mer med i planlegging, og dokumentasjonsarbeidet skal de også få delta mer i.  
  
 C:\Users\Brumund Barnehage\AppData\Local\Microsoft\Windows\Temporary Internet Files\Content.IE5\MNOVA0LO\MC900323076[1].wmf

## Temajobbing i grupper

Vi kan velge tema etter hva barna er opptatt av eller ut fra barnegruppens behov som vi voksne ser. Vi kan også ” legge spor” for å se hva som interesserer barna. Barna lærer jo best når temaet interesserer dem. Rammeplanen tar opp dette med økt fokus på læring i barnehagen. Barn tilegner seg best kunnskaper ved å delta aktivt i sin egen læreprosess. Positive holdninger til å være ute, og det å lære seg å bli glad i naturen er noe vi mener er veldig viktig i dagens samfunn. Vi satser på mye utelek og har også temajobbing ute. Vi jobber etter rammeplanens mål, verdier, innhold og læringssyn gjennom fagområdene som vektlegges der.

### Fagområdene i rammeplanen:

Vi har en barnehagelov som vi må følge med klare retningslinjer. Rammeplan for barnehagen (2006) er en forskrift til barnehageloven og alle barnehager må jobbe med den som utgangspunkt. Rammeplan for barnehagen sier blant annet følgende om læring: Barnehagen skal støtte barns nysgjerrighet, vitebegjær og lærelyst og bidra til et godt grunnlag for livslang læring.(…) Læring vil være preget av kvaliteten i samspillet mellom barn og personale.

Barnehagen gir barn grunnleggende kunnskap på sentrale og aktuelle områder. Hvert fagområde dekker et vidt læringsfelt og fagområdene vil sjelden opptre isolert. Vi arbeider med syv fagområder gjennom året:

- Kommunikasjon, språk og tekst - Kropp, bevegelse og helse - Kunst, kultur og kreativitet - Natur, miljø og teknikk - Etikk, religion og filosofi - Nærmiljø og samfunn - Antall, rom og form

Fagområdene knyttes til både formelle og uformelle læringssituasjoner. Arbeidet med fagområdene tilpasses barnas alder, interesser, barnegruppens sammensetning og forutsetning. Progresjon er svært viktig med hensyn til tilrettelegging av aktivitetene og i arbeid med de ulike fagområdene.

*Gjennom arbeid med fagområdene skal barnehagen bidra til at barna:*

## Kommunikasjon, språk og tekst

* utvikler begrepsforståelse og bruke et variert ordforråd
* bruker sitt språk for å uttrykke følelser, ønsker og erfaringer, til å løse konflikter og å skape positive relasjoner i lek og annet samvær
* lytter, observerer og gir respons i gjensidig samhandling med barn og voksne
* blir kjent med bøker, sanger, bilder, media m.m.
* utvikler evnen til å lytte til lyder og rytme i språket og blir fortrolige med symboler som tallsiffer og bokstaver



**·     Kropp, bevegelse og helse**

* får en positiv selvoppfatning gjennom kroppslig mestring
* skaffer seg gode erfaringer med varierte og allsidige bevegelser og utfordringer
* utvikler kroppsbeherskelse, grovmotorikk og finmotorikk, rytme og motoriske følsomhet
* får kunnskap om menneskekroppen og forståelsen for at alle er et eget individ
* utvikler forståelse og respekt for egen og andres kropp



**Kunst, kultur og kreativitet**

* tar i bruk fantasi, kreativ tenkning og utvikle skaperglede
* utvikler elementær kunnskap om virkemidler, teknikk og form for å kunne uttrykke seg estetisk i visuelt språk, musikk, sang, dans og drama
* utvikler sin evne til å bearbeide og kommunisere sine inntrykk og gi varierte uttrykk gjennom skapende virksomhet
* får mulighet til å oppleve kunst og kultur og til selv å uttrykke seg estetisk
* utvikle sin følsomhet til å lytte, iakta og uttrykke seg gjennom allsidige møter med refleksjon over kultur, kunst og estetikk.
* styrker sin kulturelle identitet og sine personlige uttrykk

C:\Users\Ove & Siri\AppData\Local\Microsoft\Windows\Temporary Internet Files\Content.IE5\CVWLGQKS\MC900356491[1].wmf

**Natur, miljø og teknikk**

* opplever naturen og undring over naturens mangfoldighet
* opplever glede ved å ferdes i naturen og får grunnleggende innsikt i natur, miljøvern og samspillet i naturen
* lærer å iaktta, undre seg, eksperimentere, systematisere, beskrive og samtale om fenomener i den fysiske verden
* erfarer hvordan teknikk kan brukes i leken og hverdagslivet
* blir kjent med og får forståelse for planter og dyr, landskap, årstider og vær

j0232060

**Etikk, religion og filosofi**

* tilegner seg samfunnets grunnleggende normer og verdier
* utvikler toleranse og interesse for hverandre og respekt for hverandres bakgrunn, uansett kulturell og religiøs eller livssynsmessig tilhørighet
* får kjennskap til tradisjoner knyttet til høytider i religioner og livssyn som er representert i barnegruppen
* erfarer at grunnleggende spørsmål er vesentlige, ved at det gis anledning og ro til undring og tenkning, samtaler og fortellinger

j0428197

·

## Nærmiljø og samfunn

* erfarer at mennesker, uansett alder og forutsetninger, inngår i og bidrar til barnehagens fellesskap
* opplever at det tas like mye hensyn til gutter og jenter
* blir kjent med og deltar i samfunnet gjennom opplevelser og erfaringer i nærmiljøet
* utvikler tillit til egen deltakelse i fellesskapet og være med på å påvirke det fellesskapet de er del av
* utvikler forståelse for ulike tradisjoner og levesett

·

·         **Antall, rom og form**


* opplever glede over å utforske og leke med tall og former
* tilegner seg gode og anvendbare matematiske begreper
* erfarer, utforsker og leker med form og mønster
* bd05092_erfarer, ulike typer størrelser, former og mål gjennom å sortere og sammenligne

# Barna i Brumund barnehage

**2 BARN FØDT 2011: 4 BARN FØDT 2012: 3 BARN FØDT 2013:**

1 JENTE 3 GUTTER 3 GUTTER

1 GUTT 1 JENTE

C:\Users\Brumund Barnehage\AppData\Local\Microsoft\Windows\Temporary Internet Files\Content.IE5\WZQ9D51R\MC900232988[1].wmf  

**4 BARN FØDT 2014: 3 BARN FØDT 2015:**

1 GUTT 1 GUTT

3 JENTER 2 JENTER (DEN ENE FRA JANUAR)

TELEFONLISTE TIL ALLE FORELDRENE, FINNER DERE PÅ VÅR HJEMMESIDE ☺

# Vi som jobber i barnehagen:

### Barneveiledere:

Siri Slaatsveen, 100 % stilling. (30 % permisjon)

Eva Kjølen Evensen, 90 % stilling.

Eva F. Jørgensborg, 80 % stilling, barnepleier

**Pedagogisk leder:**

Siri Holm, 100 % stilling, førskolelærer.

**Førskolelærer:**

Marthe Brænd, 50 % stilling, vikariat

### Daglig leder:

Karin Green: 100 % stilling, førskolelærer.

(20 % permisjon)

### Renholder:

Vidar Evensen

**Foreldrerådsleder:**

* Velges på foreldremøte

**Samarbeidsutvalget:**

* Velges på foreldremøte/ Siri Holm

### Barnehagens styre:

På årsmøtet ble styret valgt for 1 år;   
april 2016 – april 2017

Leder: Merete Westvang

Styremedlem: Marius Mikkelsen Sydhagen

Styremedlem: Sigurd Raknerud

Styremedlem: Gunhild Kirsti Sem

Varamedlem: Trine Isabelle Bosmen

Varamedlem: Hege Storbekk Granseth

Valgkomité: Ruben Westvang

Revisor: Odd Hemma

Ansattes representant: Eva Kjølen Evensen

Bedehusets representant: Bjarte Holm

Karin Green møter på styremøtene som daglig leder

